GiliGold/VAD_KnessetCorpus huggingface dataset:
אופיר כץ:
 יכול להיות שלא צדקנו בזה והיינו צריכים להמשיך עם מה שתכננו מהתחלה ואז היינו רואים - - -
שמחה רוטמן:
לא, לא, אתה צודק
אופיר כץ:
אני אומר שבחוק הזה של גירוש משפחות לא נהיה כל-כך נדיבים
שמחה רוטמן:
זה ודאי נכון
אופיר כץ:
זה האינטרס של בעלי המקצוע לדבר ולשכנע אותנו
שמחה רוטמן:
אני מכבד את זה
שמחה רוטמן:
 אני רק אומר שכדאי לחשוב בכל זאת על הפורום המאוד מאוד רחב מלכתחילה של ועדת הכנסת
חנוך דב מלביצקי:
שמחה, אבל אם יש צורך והם רוצים למסור מידע, עשינו את זה גם בחוק השני
חנוך דב מלביצקי:
 כשהם רצו למסור מידע מסווג אז עשינו ישיבה מסווגת מראש
אופיר כץ:
זאת לא ישיבה מסווגת
שמחה רוטמן:
מה שהוצע פה זאת לא ישיבה מסווגת
חנוך דב מלביצקי:
אני יודע מה שהוצע פה אבל אם יש צורך לעשות ישיבה מסווגת - - -
אופיר כץ:
נכון, אם יהיה מידע שהוא בעייתי
שמחה רוטמן:
אני כבר מעריך שבנושא הזה יהיה צורך
שמחה רוטמן:
 אני שם את זה בטיפול
שמחה רוטמן:
 ההחלטה לפתוח לכלל חברי הכנסת בעיניי פחות נכונה
שמחה רוטמן:
 אני חושב שאפשר לתת מענה או באמצעות ועדת משנה או באמצעות חברי הוועדה שגם כך הם רבים
שמחה רוטמן:
 לדעתי יש רק סיעת העבודה לא מיוצגת בוועדת הכנסת, אז אפשר לתת להם החלטה על מילוי מקום
שמחה רוטמן:
 לבקש מהסיעות לשלוח נציג אחד בדיונים האלה
שמחה רוטמן:
 זה כדי לאפשר שהדיון החסוי והסופר חשוב הזה יהיה דיון ענייני
שמחה רוטמן:
 פורום רחב שאיננו כולל רק את חברי הוועדה, יש לו השלכות משלו
אופיר כץ:
אנחנו כן נצביע על מה שמוצע פה ואני אבדוק את זה
אופיר כץ:
 תאמין לי שגם להגיע לזה זה לא פשוט
משה מרון:
רעיונית זה נשמע נחמד שלא קוראים לזה חסוי ויכולים לדבר, אבל בפועל המציאות, זה כמו ששמחה הציג את זה
משה מרון:
 כך זה קורה בוועדת חוץ וביטחון היום
משה מרון:
 גורמי המקצוע מפחדים לדבר
משה מרון:
 הם מצמצמים במידע שהם רוצים למסור בגלל הסיבה הזאת
חנוך דב מלביצקי:
זה לא בסדר
חנוך דב מלביצקי:
 אנחנו ראינו את גורמי המקצוע ב-7 באוקטובר
גלעד קריב:
ראינו גם את נושאי המשרה הפוליטיים
משה מרון:
אף אחד לא חולק על העובדות
משה מרון:
 העובדות הן כאלה ולכן יש טעם במה ששמחה אומר שזה מה שעומד לקרות
משה מרון:
 אם אנחנו יכולים לחיות עם זה או לא, זה שיקול אחר
משה מרון:
 קודם כל, צריכים להכיר את העובדות שבפורום לא נקבל את המידע המדויק בגלל מניעה של אנשי מקצוע לספר את כל הסיפור והם יצמצמו את המידע
אופיר כץ:
נניח ויצמצמו את המידע
משה מרון:
אז אמרתי
משה מרון:
 יכול להיות שאפשר לחיות עם זה, אני לא פוסל
משה מרון:
 אני רק אומר שצריך לקחת את זה בשיקולים גם את הדבר הזה, שאתה לא הולך לקבל דיון אמיתי ועמוק עד הסוף בעניין בגלל המניעה של הפורום
משה מרון:
 יכול להיות שזה מצדיק ועדת משנה
משה מרון:
 אני רק אומר שזה נכון מה ששמחה אומר
חנוך דב מלביצקי:
אני חייב לומר
חנוך דב מלביצקי:
 יש חוק במדינת ישראל
חנוך דב מלביצקי:
 החוק במדינת ישראל קובע מה מותר לנו כחברי הכנסת לדון ומה אסור
חנוך דב מלביצקי:
 העובדה שמגיעים לפה אנשי מקצוע, בין אם מתחום הביטחון ובין אם מתחום אחר ומחליטים שלא נוח להם הפורום כדי לדבר, זה חמור מאוד
חנוך דב מלביצקי:
 אנחנו לא צריכים להרכין ראש בפני התופעה הזאת גם כשמדובר על מערכת הביטחון
חנוך דב מלביצקי:
 לנו יש סמכות ויש לנו אחריות כלפי הציבור ואנחנו צריכים לדרוש מגורמי המקצוע לדבר
חנוך דב מלביצקי:
  אם הם לא מדברים פה, זה אחריותם
חנוך דב מלביצקי:
      אני לא אסגור דיונים ואעמוד על הראש ואכשכש בזנב כדי שהם ירגישו נוח לדבר
חנוך דב מלביצקי:
 מה שקורה בוועדת חוץ וביטחון זה חמור מאוד, זה חמור מאוד
חנוך דב מלביצקי:
 אנחנו כאנשי ועדת חוץ וביטחון שצריכים בסוף לתת תשובות לציבור, יושבים אנשים ונותנים לנו תשובות של שמינית ועשירית ממה שצריך לתת
גלעד קריב:
תפנה ליושב ראש
חנוך דב מלביצקי:
גלעד, למה אתה מפריע לי?
גלעד קריב:
א', התפרצת ולקחת ממני זכות דיבור
חנוך דב מלביצקי:
אז היית אומר לי והייתי עוצר
גלעד קריב:
אז תפנה ליושב-ראש
אופיר כץ:
לא, תמשיך
חנוך דב מלביצקי:
אתה כאילו בכוח מחפש לריב איתי
חנוך דב מלביצקי:
 אני לא מבין אותך
שמחה רוטמן:
לא רק איתך, אל תחמיא לעצמך
משה מרון:
ועדת משנה זה פתרון
חנוך דב מלביצקי:
אני חושב שאנחנו צריכים, בטח אחרי מה שקרה, לעמוד על הזכות שלנו ועל המחויבות שלנו כלפי הציבור כחברי כנסת ולא להרכין ראש בפני נורמה פסולה של אנשי מקצוע שמחליטים שלא נוח להם לדבר בפני נבחרי ציבור
משה מרון:
חנוך, תהיה ריאלי
חנוך דב מלביצקי:
אני ריאלי
חנוך דב מלביצקי:
 אני גמרתי להיות ריאלי אחרי ה-7 באוקטובר
משה מרון:
אתה מדבר איך שזה רצוי אבל יש את המצוי
חנוך דב מלביצקי:
לא
חנוך דב מלביצקי:
 גמרנו עם המצוי
חנוך דב מלביצקי:
 כשישבתי בוועדת חוץ וביטחון ושאלתי איך יכולים להיות כל-כך בטוחים בהערכה מסוימת שהם נתנו ואמרו לי אנחנו בטוחים ובזה זה נגמר, אז סליחה, אני לא יכול לקבל יותר שום איש מקצוע כמישהו שאומר כך אני מחליט או כך נוח לי או לא נוח לי
משה מרון:
לא עניין של נוח
משה מרון:
 יש ועדת משנה, יש פתרון, זה לא שאין פתרון
אופיר כץ:
חנוך, מה שקורה בחוץ וביטחון זה אתם יודעים ואם לא מביאים לכם את המידע – אני מבין את זה מעוד חברי הכנסת
אופיר כץ:
 אבל זה לא המקרה שלנו פה
אופיר כץ:
 אתם הגשתם הצעת חוק אותה אתם רוצים להעביר
אופיר כץ:
 ידברו וינסו לשכנע אותנו אחרת, מה טוב
חנוך דב מלביצקי:
שלא ידברו
אופיר כץ:
 לא ידברו, אז אנחנו מעבירים את החוק כמו שהוא
אופיר כץ:
 זה אפילו טוב לך
אופיר כץ:
 בחוק של שלילת אזרחות אתה יודע כמה הם דיברו וכמה שינויים היינו צריכים לעשות
אופיר כץ:
 בגלל זה אף אחד לא גורש ומאף אחד לא נשללה אזרחות
חנוך דב מלביצקי:
אני זוכר
אופיר כץ:
10 חודשים אחרי שהחוק חוקק
אופיר כץ:
      בבקשה, חבר הכנסת קריב
גלעד קריב:
תודה אדוני, בוקר טוב
גלעד קריב:
 חנוך, אני לא מתמקד בך בריבים שלי
שמחה רוטמן:
הוא רב עם כולם
גלעד קריב:
בדיוק
גלעד קריב:
 אני לא מפלה בין חבר כנסת אחד מהקואליציה למשנהו
גלעד קריב:
 יש לנו מספיק ריבים לכולכם
גלעד קריב:
      אדוני היושב-ראש
גלעד קריב:
 מה עמדת הייעוץ המשפטי של הכנסת  בסוגיה של יצירת יצור הכלאיים המוזר הזה של דיון - - -
אופיר כץ:
זה באישור הייעוץ המשפטי
גלעד קריב:
הייעוץ המשפטי מסכים לעניין הזה?
שמחה רוטמן:
למה זה יצור כלאיים מוזר? גם אנחנו עשינו דיוני חקיקה בחסוי
אופיר כץ:
יש אפשרות כזאת
אופיר כץ:
 כמובן שצריך לנמק למה
אופיר כץ:
 לא כל אחד יכול להגיד שהוא סוגר את המצלמות ואת הכניסה של אורחים
גלעד קריב:
יש ייעוץ משפטי
גלעד קריב:
 אני אשמח לשמוע את הייעוץ המשפטי לגבי מכלול הנימוקים
גלעד קריב:
 יש כלל שנקבע בבית הזה של פומביות הדיון שכוללת גם שידורים
גלעד קריב:
 הדוגמה שהבאת לגבי דיון עונש המוות הוא בדיוק ההוכחה מדוע צריך לשדר
גלעד קריב:
 ראוי היה שהציבור יראה מה קורה בזמן מלחמה
גלעד קריב:
 מתי הדיון הוא דיון ענייני?
אריאל קלנר:
נדמה לי שאתה אפילו היית נגד
אריאל קלנר:
 היינו בדיון הזה ואתה אמרת שזה יהיה חסוי
אריאל קלנר:
 יכול להיות שאני טועה אבל רבים מחבריך אמרו את זה
אריאל קלנר:
 זאת היתה הטענה
גלעד קריב:
 אני משתדל לא לקחת אחריות על דברי חבריי, בקושי אני לוקח אחריות על דבריי שלי
שמחה רוטמן:
זהו
שמחה רוטמן:
 זה מה שרצית להגיד, תודה שחסכת לנו
גלעד קריב:
אני אמרתי את הדבר בצורה מאוד ברורה
גלעד קריב:
 אם יש מידע שהשב"כ רוצה להציג וצריך לקיים דיון חסוי, אז מקיימים דיון חסוי
גלעד קריב:
 אם השב"כ לא חושב - - -
אופיר כץ:
לא, לא, לא הכול שב"כ, אם השב"כ רוצה או לא רוצה
אופיר כץ:
 יש גם שיקולים אחרים, יש גם עניין ציבורי ורגישות של משפחות
אופיר כץ:
 זה שיקול מספיק  גבוה מול אם השב"כ רוצה או לא
גלעד קריב:
בדיוק להיפך
גלעד קריב:
 הרצון לצמצם את החשיפה הציבורית שלא משיקולים של ביטחון המדינה הוא רצון לא ראוי
גלעד קריב:
 הרצון בעצם למנוע מהציבור לראות את מה שקורה ולבוא ולומר האם ראוי שהחוק הזה מקודם כרגע? האם נכון היה לדחות את הדיון בחוק? זה אינטרס בעיניי לא ראוי
גלעד קריב:
 אם יש שאלות של ביטחון המדינה, בבקשה, קיים דיון חסוי
גלעד קריב:
 אפשר לקיים את הדיון הראשון חסוי
גלעד קריב:
 יזמינו את חברי הוועדה
גלעד קריב:
 אפשר למצוא גם את ההסדר בתקנון להזמין את המציעים
גלעד קריב:
 לא יתכן שעיקרון פומביות הדיון ייפגע רק מכיוון שלא נוח להתמודד עם ביקורת ציבורית מדוע מקיימים את הדיון הזה כרגע, או כי לא רוצים שהציבור ישמע את העמדות של חברי כנסת
אופיר כץ:
תשמע, לא משנה מה מביאים, אתם תמיד מסובבים את זה למה זה לא בסדר
אופיר כץ:
 כשעשו דיון פומבי אתם השתגעתם ואמרתם אין לכם רגישות
גלעד קריב:
אופיר, אתה טועה
גלעד קריב:
 אנחנו יצאנו נגד קיום הדיון
חנוך דב מלביצקי:
הם גם הצביעו נגד הגירוש של המחבלים
גלעד קריב:
שמענו אתכם
אופיר כץ:
זה נכון
גלעד קריב:
באמת חנוך, אין ספק
גלעד קריב:
 הכול טוב
גלעד קריב:
 אין ספק שהקואליציה שלכם והממשלה שלכם יש לה את אות ההצטיינות במאבק בטרור
גלעד קריב:
 את זה ראינו כבר
גלעד קריב:
 אני לא מתייחס לגוף העניין של החקיקה
גלעד קריב:
 להבדיל מאחרים, אני לא מבקש להסתיר את עמדותיי מהציבור
גלעד קריב:
 כשיש לי עמדה - - -
אופיר כץ:
עמדתנו ברורה, להעביר את החוק הזה
גלעד קריב:
יכול להיות
גלעד קריב:
 אז קיים דיון פומבי כפי שמקובל בכנסת
גלעד קריב:
 כשיהיו נימוקים של פגיעה בביטחון המדינה בדיון פומבי, תעשה דיון חסוי
גלעד קריב:
 אבל לנסות להקל על עצמכם - - -
אופיר כץ:
ממש לא
גלעד קריב:
- - בקידום החוק על-ידי מניעת חשיפת הדיון לציבור, זה דבר לא ראוי
גלעד קריב:
 מוזר מאוד שזה מגיע מצד יושב-ראש ועדת הכנסת
חנוך דב מלביצקי:
הוא צודק, זה לא ראוי להקל על המלחמה בטרור
חנוך דב מלביצקי:
 צריך להקשות על המלחמה
גלעד קריב:
טוב, די, שמענו אותך
גלעד קריב:
 חבר הכנסת מלביצקי, יש לך כרגע חשבון פתוח עם ראש המפלגה שלך על מאבק בטרור
גלעד קריב:
 שמענו אתכם, ראינו איך אתם נאבקים בטרור
גלעד קריב:
 מזוודות כסף לחמאס
משה מרון:
אני לא אומר את זה בצחוק אלא בשיא הכנות, שבאופן עקרוני גלעד צודק
משה מרון:
 פומביות הדיון חשובה מאוד
משה מרון:
 ולכן זה צריך להיות חריג - - -      בקיצור, שמחה אומר לסגור לגמרי, חסוי לגמרי
משה מרון:
 גלעד אומר פתוח לגמרי
גלעד קריב:
אני אומר פתוח לגמרי אלא אם זאת פגיעה בביטחון המדינה ואז בוודאי לסגור
אופיר כץ:
שמענו אותך
אופיר כץ:
      ארבל, בבקשה
ארבל אסטרחן:
צריך לומר כך: הדיונים בכנסת ככלל פומביים ושקופים והדברים נכונים במיוחד בדיונים חקיקה
ארבל אסטרחן:
 גם ועדת חוץ וביטחון שאצלה ברירת המחדל הפוכה והיא ככלל סגורה, דיוני חקיקה הם ככלל פומביים ופתוחים
ארבל אסטרחן:
 זה אומר כמובן שהדיון משודר, הפרוטוקול מתפרסם ויכולים להיכנס אנשים לישיבה
ארבל אסטרחן:
      יו"ר הוועדה הציג הצעה מנומקת מדוע הישיבה הראשונה בלבד בהצעת החוק באופן חריג לא תהיה פומבית ולא תשודר, אף שהפרוטוקול כן יירשם ויפורסם
ארבל אסטרחן:
 חברי הכנסת, הדבר נמצא בסמכותכם להשתכנע ולחשוב שהדבר הזה נכון
ארבל אסטרחן:
 כמובן שזאת לא הצעה של הייעוץ המשפטי וצריכים להשתכנע בדבר
גלעד קריב:
מה המלצתכם?
ארבל אסטרחן:
צריך לזכור
ארבל אסטרחן:
 כפי שנאמר, ככל שיש דברים שיש חשש לפגיעה בביטחון המדינה, יש סמכות לסגור את הישיבה ולעשות אותה חסויה
ארבל אסטרחן:
 אז גם הפרוטוקול לא מתפרסם או חלק ממנו ורק חברי הוועדה יכולים להשתתף ורק מוזמנים ספציפיים
ארבל אסטרחן:
 ככלל, ישיבות חקיקה צריכות להיות פתוחות אבל התקנון מאפשר לוועדה - -
גלעד קריב:
זה ברור מה הסמכות של הוועדה
גלעד קריב:
 זה כתוב בתקנון
אופיר כץ:
אז אני אמרתי ועכשיו חברי הכנסת יחליטו
גלעד קריב:
האם יש המלצה לייעוץ המשפטי, או שהייעוץ המשפטי לא ממליץ?
חנוך דב מלביצקי:
כשזה חוקי, זה מספיק
אופיר כץ:
היא תענה על הכול, אני לא חוסם, אבל זה לא קשור
אופיר כץ:
 היא אמרה לך מבחינה משפטית אם אני יכול או לא יכול
אופיר כץ:
 נימקתי ועכשיו חברי הכנסת יחליטו
גלעד קריב:
סליחה, עם כל הכבוד
גלעד קריב:
 יש גם נוהג בבית הזה
שמחה רוטמן:
אין שום נוהג בבית הזה
שמחה רוטמן:
 אתה כל פעם אומר נוהג
גלעד קריב:
אני אסיים את המשפט
גלעד קריב:
 מכיוון שאני יודע שיו"ר הוועדה הזאת קצת יותר סובלני וסבלני מיו"ר הוועדה שאני מרבה לשבת בה - - -
שמחה רוטמן:
אופיר, כדי שתהיה יותר סובלני ממני, אתה צריך לתת לו 45 דקות לדבר בלי הפרעה
שמחה רוטמן:
 ואז אחרי 45 דקות אתה אומר לו לקצר קצת הוא מתחיל לצעוק עליך
גלעד קריב:
אל תשתף איתו פעולה כי אתה יודע את האמת
גלעד קריב:
      אם הייעוץ המשפטי לא היתה או המלצה בעניין, אז שיאמר שאין לו המלצה
גלעד קריב:
 אבל אם הייעוץ המשפטי - - -
חנוך דב מלביצקי:
מכוח מה יש לו המלצה? תפקידו חוקי או לא חוקי
גלעד קריב:
לא, חבר הכנסת מלביצקי
חנוך דב מלביצקי:
כן, זה ההבדל בראייה
חנוך דב מלביצקי:
 לא היועצים המשפטיים מנהלים את הבית
חנוך דב מלביצקי:
 היועצים המשפטיים צריכים לקבוע מה חוקי ומה לא חוקי
גלעד קריב:
אתה חושב שזה תפקידם, אני חושב אחרת
גלעד קריב:
 ניהלתי כבר ועדה - - -
חנוך דב מלביצקי:
אני שמח שניהלת
חנוך דב מלביצקי:
 אתה נתת ליועצים המשפטיים - - -
גלעד קריב:
חבר הכנסת מלביצקי, אתה גורר את הזמן
גלעד קריב:
 אני שאלתי שאלה פשוטה
גלעד קריב:
 לא רק לך מותר לשאול שאלות כחבר בוועדה וכחבר כנסת
גלעד קריב:
 אני שואל את הייעוץ המשפטי, האם ניתנה על ידכם המלצה ליו"ר הוועדה? האם לדעתכם הדבר הזה פוגש את הקריטריונים של התקנון? ברור שבסופו של דבר ההחלטה היא שלנו
גלעד קריב:
 האם יש לכם המלצה או לא? בואו נשמע
גלעד קריב:
 מה המלצת יו"ר הוועדה, אני יודע, זאת ההצעה שלו
גלעד קריב:
      אתה חבר הכנסת מלביצקי - - -
אופיר כץ:
טוב, זהו
ארבל אסטרחן:
אנחנו חושבים שדיוני חקיקה צריכים להיות פתוחים
גלעד קריב:
אבל צריך לומר גם שלפי ההצעה כן נעשו פה איזונים משמעותיים
גלעד קריב:
 למשל, הפרוטוקול כן יפורסם, דבר שאחר-כך ישמש לפרשנות החקיקה
גלעד קריב:
 מדובר רק בישיבה הראשונה
גלעד קריב:
 יכול להיות שאם היה מדובר במשהו אחר העמדה שלנו היתה אחרת
אופיר כץ:
היא היתה אחרת
אופיר כץ:
הצעת היו"ר לקביעת סדרי הדיון נתקבלה
אופיר כץ:
6 בעד, אין נגד
אופיר כץ:
 התקבל פה אחד
אופיר כץ:
אני מתכבד לפתוח את ישיבת ועדת הכנסת, היום יום שני, י"ג בטבת התשפ"ד, 25 בדצמבר
אופיר כץ:
 נושא אחד על סדר-היום: בקשת הממשלה להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד–2023, מ/1695, בכל הקריאות
אופיר כץ:
 תנמק נציגת המשרד לביטחון לאומי, שרון רובינשטיין-צמח, מהלשכה המשפטית
אופיר כץ:
 שלום לך, בבקשה
שרון רובינשטיין-צמח:
צוהריים טובים אדוני, ולכולם, הוראת השעה עתידה לפקוע ב-31 בדצמבר, כלומר, ביום ראשון הקרוב
שרון רובינשטיין-צמח:
 נוכח סד הזמנים הדחוק אנחנו מבקשים מוועדת הכנסת לקצר את תקופת ההנחה ולהקדים את הדיון, וכן להתיר קריאה שנייה ביום ההנחה על שולחן הכנסת
שרון רובינשטיין-צמח:
     אסביר, בגלל הלחימה חל עיכוב בעבודת המטה שנעשית כיום במשרד בנוגע לתוכניות השיטור העירוני
שרון רובינשטיין-צמח:
 אנחנו מבקשים להאריך את הוראת השעה בארבעה חודשים כדי לאפשר את השלמת העבודה, ובהמשך נגיש הצעת חוק להפיכת הוראת השעה להוראת קבע וכן תיקונים נוספים שיידרשו
אופיר כץ:
זו הוראת שעה שחזרה על עצמה כמה פעמים, נכון? גם נוספו רשויות
שרון רובינשטיין-צמח:
נכון
שרון רובינשטיין-צמח:
      בנוסף, אדוני, מבוקש להוסיף את המרחב החקלאי לתוספת השנייה לחוק כך שפקח מסייע יוכל - - -
אופיר כץ:
זה כבר לדיון עצמו
אופיר כץ:
 רוט, שאלה?
משה מרון:
לאן הדיון הזה עובר עכשיו?
אופיר כץ:
לוועדה לביטחון לאומי
משה מרון:
כי באופן כללי הפרויקט הצליח מאוד
אופיר כץ:
מאוד, נכון
משה מרון:
וכבר הגיע הזמן - - -
אופיר כץ:
כן, אבל בכל כמה שנים הם הרחיבו אותו, מבחינת הרשויות
משה מרון:
ברור, ברור
שרון רובינשטיין-צמח:
כמובן, זה התחיל כפיילוט ומאחר שהוא הצליח הוא עבר לרשויות - - -
משה מרון:
זה לא יפה להגיד, זה אחד הדברים הטובים שעשו
אופיר כץ:
 אם כך, מי בעד מתן פטור בכל הקריאות?
אופיר כץ:
 תודה רבה, הישיבה נעולה
אופיר כץ:
בוקר טוב, אני מתכבד לפתוח את ישיבת ועדת הכנסת, היום יום רביעי, ט"ו בטבת התשפ"ד, 27 בדצמבר 2023
אופיר כץ:
 על סדר היום שני נושאים
אופיר כץ:
 הנושא השני: בקשת הממשלה להקדמת הדיון בהצעת חוק של דחיית מועדים, אבל הוא עדיין לא מוכן, אז במהלך היום אנחנו נתכנס שוב
אופיר כץ:
      סעיף ראשון: ערעורו של חבר הכנסת עופר כסיף, על החלטת נשיאות הכנסת שלא לאשר דחיפות הצעתו לסדר היום בנושא: "שיקום העיר אשקלון וסיוע דחוף לתושביה
אופיר כץ:
 יציג את הערעור, חבר הכנסת כסיף
עופר כסיף:
בוקר טוב, תודה רבה, אני העליתי את הנושא הזה בעקבות פניות של תושבים
עופר כסיף:
 הייתה לי גם שיחה עם ראש העירייה
עופר כסיף:
 המצב של העיר אשקלון, הוא מצב באמת חמור
עופר כסיף:
 התושבים שלה – אנחנו מדברים על עיר של למעלה מ-150 אלף איש
עופר כסיף:
 העיר המטווחת ביותר, דרך אגב, אפרופו, גם לפני הטבח של ה-7 באוקטובר, וגם מאז
עופר כסיף:
 העיר שספגה הכי הרבה טילים, ואנשים שם נמצאים בקריסה
עופר כסיף:
 כל המערכות נמצאות בקריסה – חינוך, תשתיות, בריאות, אנשים שנאלצים לעזוב
עופר כסיף:
 גברת אחת שאני בקשר איתה, היא אם חד-הורית לחמישה ילדים, כל ילד בבית אחר, כי בדיור ציבורי, ובמקרה, איפה שהיא גם נמצאת, כרגע אי-אפשר לגור במקום מסיבות שלא קשורות למלחמה, אבל בכל זאת
עופר כסיף:
      המצב בשורה התחתונה הוא באמת גרוע
עופר כסיף:
 לכן, אני גם פניתי לכמה חברי כנסת, כולל מהקואליציה, שלשמחתי נענו
עופר כסיף:
 בסך הכול, היינו ארבעה מציעים
עופר כסיף:
 חוץ ממני, הייתה טלי מרום, מיש עתיד
עופר כסיף:
 היה גם מישהו מש"ס, שאני לא זוכר את שמו
עופר כסיף:
 והיה חבר פינדרוס, שגם לא במקרה ביקשתי ממנו, כי חשבתי שזה גם יגיע בסופו של דבר לוועדה שלו לפניות הציבור
עופר כסיף:
 אני מאוד מבקש מהוועדה המכובדת שתאשר את הערעור כדי לעלות לדיון ולתת מענה לאלפי תושבי אשקלון שנמצאים מחוץ לטווח הגיאוגרפי, באמת, על הקשקש
עופר כסיף:
 מבחינה גיאוגרפית, אנחנו מדברים על מינימום של קילומטרים שבגללו אשקלון נופלת בין הכיסאות, ולמעשה, לא מקבלת מענה
עופר כסיף:
 היא מחוץ למינהלת תקומה
עופר כסיף:
 אני חושב שהנושא הזה הוא ממש קריטי, ואני אודה לכם
אופיר כץ:
 עמדת הנשיאות
ארז מלול:
כחבר נשיאות, וכסגן יושב-ראש הכנסת, אני רוצה להגיב
ארז מלול:
 ראשית, ליבנו עם תושבי אשקלון על מה שהם חוטפים, וראש העיר מגיע לוועדות, ועושה את זה, באמת, בצורה חזקה וחכמה ומביא הישגים
ארז מלול:
 לגבי אישור של הצעות לדיון מהיר
ארז מלול:
 חברי הנשיאות, לפני שמאשרים, הם שוקלים, ובמסגרת השיקולים יש כמה היבטים
ארז מלול:
 דבר שני - הדחיפות
ארז מלול:
 אנחנו נמצאים באירוע של מלחמה, ויש דברים שדחופים יותר
ארז מלול:
 הכול דחוף
ארז מלול:
 אף חבר כנסת לא מציע סתם הצעות
ארז מלול:
 הכול דחוף, אבל יש סדר
ארז מלול:
 דבר שני, החברים בהצעה
ארז מלול:
 ככל שיש יותר מספר חברים מהקואליציה ומהאופוזיציה, לא סתם מספר חברים, שנגיד, אם יהיה רק מהקואליציה
ארז מלול:
 כשיש גם חברים מהקואליציה והאופוזיציה, ויש פה דוגמאות - אתה בטח ראית, אז זה פרמטר לאשר את ההצעה
ארז מלול:
      הנושאים שאנחנו מאשרים הם באמת נושאים דחופים
ארז מלול:
 סתם לסבר את האוזן – הצטרפתי לחבר סיעתך השבוע בהצעה שמאוד התחברתי אליה, משהו של ילדים עם ניוון שרירים ולא אישרו אותה, ולא נפגעתי
ארז מלול:
 הגן המרוקאי לא פעל, לא נפגעתי
ארז מלול:
 יש גם דברים שהם בתהליכי דיונים, בוועדות, בוועדות הכספים
ארז מלול:
 לכן, אני מציע לוועדה לדחות את הערעור מכל הנימוקים שהזכרתי
אופיר כץ:
קודם כל, אין ספק  שהנושא של העיר אשקלון הוא נושא סופר חשוב ודחוף
אופיר כץ:
 אנחנו סייענו ומסייעים, והנושא תמיד על סדר יומה של הכנסת
אופיר כץ:
 מה שאתה אומר בעצם, שהיו הצעות לסדר-היום - - -
ארז מלול:
ברמת דחיפות
ארז מלול:
 למשל, משפחות חיילים שנפצעו עכשיו במלחמה
ארז מלול:
 דוגמה
ארז מלול:
 עוד פעם, לסבר
אופיר כץ:
אני רוצה להבין איך זה מתיישב עם הבקשה שלך שאתה כל כך דואג לתושבי העיר אשקלון, ומצד שני, אתה קורא לחייל מילואים שלא רוצה לשרת, שבעצם חיילי המילואים מחרפים נפשם בשביל להגן על תושבי אשקלון, חיילים שלנו מתים, ואתה בא ומשבח חייל מילואים שלא רוצה להתגייס לצה"ל ולהגן על תושבי אשקלון
אופיר כץ:
 אז איך זה מסתדר עם הדאגה שלך?
עופר כסיף:
קודם כל, שאלה מתריסה, מטרללת ולא קשורה לדיון
אופיר כץ:
זה קשור
אופיר כץ:
 אני לא צריך לשאול אותך מה להגיד, ומה קשור ומה לא
עופר כסיף:
אני לא צריך לשאול אותך איך להגיב לשאלה ההזויה, מטורללת - - -
אופיר כץ:
ההזויה? מטורללת? מטורלל זה אתה שקורא לחייל מילואים שלא רוצה לשרת, ולא רוצה להגן על המדינה ועל תושבי אשקלון, ואתה משבח ומהלל אותו – זה מטורלל
עופר כסיף:
קודם כל, חבל שאתה גם לא בקיא בעובדות, כי לא מדובר על חיילים מילואים
עופר כסיף:
 מדובר על מישהו שהוא טרם גויס, הוא סרב להתגייס, אני מחזק אותו, ומנצל את ההזדמנות לחזק את כל מי שעושה כמוהו
עופר כסיף:
 ואני לא נכנס כרגע - - -
אופיר כץ:
בטח זו בושה
אופיר כץ:
 אתה בושה וחרפה
אופיר כץ:
 אתה יודע מה, ואנחנו בושה שאנחנו מאפשרים לאחד כמוך לשבת פה בכנסת, כשבזמן שחיילים מתים, אתה משבח סרבן גיוס
עופר כסיף:
אני לא נכנס כרגע לאמירות
עופר כסיף:
 חיילים מתים כבשר תותחים שאתם מפקירים אותם
אופיר כץ:
חיילים מתים להגן על מדינת ישראל
עופר כסיף:
חיילים מתים - לא, להגן על הממשלה שלך
אופיר כץ:
והבושה והחרפה זה שאתה נמצא בכנסת, שאתה יושב פה
אופיר כץ:
 - - - אחד כמוך
עופר כסיף:
החיילים נהרגים כבשר תותחים שמופקרים כדי לשמור על ממשלת דמים שהובילה לטבח הזה
עופר כסיף:
 הממשלה שלך, ראש הממשלה שלך הובילו לטבח - - -
אופיר כץ:
החיילים עושים את זה בשביל להגן על אזרחי מדינת ישראל, כולל על אפסים כמוך
עופר כסיף:
ועכשיו ממשיכים להוביל לעוד טבח והרג של חיילים - - -
אופיר כץ:
כולל על אפסים כמוך הם יוצאים להגן
עופר כסיף:
ומפקירים את החטופים על מזבח הממשלה שלך
אופיר כץ:
הם מגינים על כולם, גם על תושבי אשקלון
עופר כסיף:
אתם מפקירים את החיילים
אופיר כץ:
 מרגע זה, אין לך זכות דיבור
עופר כסיף:
אתם מפקירים אותם
עופר כסיף:
 אתם מפקירים את החטופים
אופיר כץ:
אמרתי לך, אתה יותר בושה בזה שאנחנו מאפשרים לך לשבת בכנסת ישראל
עופר כסיף:
ואתה, יש לך גם את החוצפה לדברי עליי? החוצה שאתם מובילים להרג, לדמים של חיילים שחטופים ושל פלסטינים
אופיר כץ:
אתה לא מאשים את חמאס, אתה מאשים אנשים אחרים
עופר כסיף:
אתם האשמים בהרג של חיילים, ויש לך את החוצפה לדבר על זה?
אופיר כץ:
אתה לא בזכות דיבור
אופיר כץ:
 סיימת
עופר כסיף:
בושה וחרפה
עופר כסיף:
 דמגוג עלוב
אופיר כץ:
אתה בושה וחרפה
עופר כסיף:
דמגוג עלוב
אופיר כץ:
 אתה מזהם את האוויר
אופיר כץ:
 אתה מזהם, אתה מזוהם
אופיר כץ:
 אתה איש מופרע
עופר כסיף:
מניפולטור
עופר כסיף:
 אין לך כלום
אופיר כץ:
 מרגע זה, סיימת
אופיר כץ:
 קריאה ראשונה, עופר כסיף
עופר כסיף:
שום דבר, חוץ מסתם להשמיץ
אופיר כץ:
קריאה שנייה עופר כסיף
עופר כסיף:
סתם
עופר כסיף:
 אפס
עופר כסיף:
אפס
עופר כסיף:
 אפס מאופס כמו כל הממשלה שלך
אופיר כץ:
אתה איש מזוהם
אופיר כץ:
 והאוויר שאתה נושם, אתה מזהם את האוויר שחיילי המילואים נושמים
אופיר כץ:
 אפס מאופס
אופיר כץ:
      כן, בועז, בבקשה
בועז ביסמוט:
שלום, אדוני היושב-ראש, אני רואה שהגעתי בזמן
בועז טופורובסקי:
אני רוצה לשים בצד את ההתבטאויות של המציע
בועז טופורובסקי:
 אבל גם חברת הכנסת שלי טל מרום, מהמפלגה שלנו הציעה את זה
בועז טופורובסקי:
 אני חושב שאין יותר דחוף מכל מה שקשור לטיפול באזרחים שנפגעים במלחמה הזאת
בועז טופורובסקי:
 אנחנו מדברים על כמעט 200 אלף יהודים, פליטים בארצם, ואשקלון, איכשהו סובלת מאיזשהו תהליך ביניים
בועז טופורובסקי:
 מצד אחד, הם לא מקבלים את ההטבות כמו נגיד שדרות
ארז מלול:
אני לא מבין, אתה בעד - - -
בועז טופורובסקי:
אני בעד
ארז מלול:
אתה נגד היושב-ראש שלך? מירב בן ארי, היא חברת נשיאות, היא ביקשה לדחות - - -
אופיר כץ:
 אבל בסדר
בועז טופורובסקי:
אתה יודע, אתם יכולים להביא את הפרסונליות כמה שאתם רוצים
אופיר כץ:
לא, לא פרסונלי
אופיר כץ:
 בועז, תמשיך, הכול בסדר
בועז טופורובסקי:
בסופו של דבר, נשיאות הכנסת לא אישרה דיון מהיר על שיקום העיר אשקלון, וסיוע דחוף לתושביה
בועז טופורובסקי:
 כל ההסברים למה לא, זה הסברים
בועז טופורובסקי:
 אני מציע לא להתבלבל מהפרסונלי
בועז טופורובסקי:
 אני חושב שוועדת הכנסת צריכה לעשות אובר-רייטד, להחלטה של ישיבת הנשיאות, כי אני חושב שסיוע לתושבי אשקלון, ולאזרחיה, הם סובלים מאוד, וזה משהו שחשוב מאוד שנדבר עליו כמה שיותר מהר אם יש לנו את ההזדמנות
בועז טופורובסקי:
 לדעתי, אסור לנו לפספס זאת
ארז מלול:
בוועדת הכספים לידיעתך מדברים על זה, ודנים בזה, ומנסים להכניס את זה ליישובי הספר, ומנסים בכל מיני רעיונות
ארז מלול:
 בתקציב הרשויות תבדוק כמה ראש העיר קיבל, וכמה עודפים
בועז טופורובסקי:
אין בעיה
בועז טופורובסקי:
 בוא נדבר על שני הדיונים שכן אישרו
בועז טופורובסקי:
 הדיון הראשון שאישרו זה על חיילים
בועז טופורובסקי:
 אז אני בטוח שיבוא לך יושב-ראש ועדת הבריאות, ויושב-ראש ועדת חוץ וביטחון, ויגידו לך שמדברים עליהם
בועז טופורובסקי:
 עדיין אני חושב שמליאת הכנסת ראוי שתדבר
בועז טופורובסקי:
 ומה היה הנושא השני שכן אישרו שהיה דחוף, אתה זוכר אדוני? סליחה
בועז טופורובסקי:
 הרבש"צים, שזה גם דחוף
בועז טופורובסקי:
 ואני עוד הייתי יחד עם חברת הכנסת לשעבר, נירה שפק, בוועדת כספים, בוועדת חוץ וביטחון, וזה עד כמה שהנושא דחוף
בועז טופורובסקי:
 אז נכון זה דחוף
בועז טופורובסקי:
 אבל אני חושב שעכשיו כל תושב אשקלון יבוא וישמח להגיד לך עד כמה הנושא הזה סופר, סופר דחוף
בועז טופורובסקי:
 ולכן, אני חושב שכדאי שנקיים על זה דיון
אופיר כץ:
כולנו עם תושבי אשקלון
אופיר כץ:
 אמרתי, כולנו, זה סופר חשוב
אופיר כץ:
 אנחנו צריכים לעזור להם, ואנחנו עוזרים להם
אופיר כץ:
 העברנו פה החלטות שקשורות לעיר אשקלון
אופיר כץ:
 אני מציע את הערעור של חבר הכנסת כסיף, שנדחה אותו
אופיר כץ:
 נגיש בשבוע הבא, ונגייס יותר חברי כנסת מהקואליציה והאופוזיציה, ונדחף
בועז טופורובסקי:
אני אבקש משלי שתהיה
בועז טופורובסקי:
 אני, ברשותך, אצביע בעד
בועז טופורובסקי:
 אני לא רוצה להצביע נגד
בועז טופורובסקי:
 אני רוצה ממש שיהיה הדיון
בועז טופורובסקי:
 אבל אני אדבר עם חברת הכנסת שלי טל מרום - - -
אופיר כץ:
שתגיש מחדש
אופיר כץ:
  נגבש יותר חברי כנסת
בועז טופורובסקי:
יחד עם קואליציה, אופוזיציה
בועז טופורובסקי:
 שימו לב, אני שם - - -
אופיר כץ:
אתה מצטרף, חבר הכנסת בועז ביסמוט? הינה, נראה לי בועז רוצה להצטרף
בועז ביסמוט:
אמרת בועז, אז אני מרגיש צורך לענות
אופיר כץ:
 סימנת שאתה רוצה להצטרף להצעה לסדר-היום כנציג הליכוד
בועז ביסמוט:
אני מתלוצץ
בועז ביסמוט:
 אני כן רוצה להגיד
בועז ביסמוט:
 מה זה? הכול דחוף היום
בועז ביסמוט:
 הרי אזרחי ישראל הם לנגד עינינו
בועז ביסמוט:
 כל מה שצריך לעשות למענם – נעשה
בועז ביסמוט:
 רק הערה אחת לגבי מה שראינו כאן הבוקר, ואני דווקא מעריך את התגובה שלך, אדוני היושב-ראש, כי קיבלנו הבוקר שיעור בצביעות
בועז ביסמוט:
 אתה יודע, אם היה חייזר נוחת עכשיו במאדים, והיה רואה את חבר הכנסת כסיף, הוא עוד היה סבור שעוד הוא מצטרף אלינו לקואליציה, או שמא הוא יהיה בעשירייה הראשונה של הליכוד
בועז ביסמוט:
 אבל שמת לב לצביעות – אדם שכל הזמן מגנה ותוקף את חיילי צה"ל, ואחרי זה, הוא מדבר על דאגה לתושבי אשקלון
בועז ביסמוט:
 ואני שואל אותך, מי מגן על תושבי אשקלון?
אופיר כץ:
זה בדיוק מה שאמרתי לו
בועז ביסמוט:
אם הגעת לתושבי אשקלון – הבוקר, ידעתי שבכנסת יש גם צביעות, לא רק עבודה קשה
בועז ביסמוט:
 קיבלנו שיעור הבוקר, ותודה שחשפת את זה
בועז טופורובסקי:
בועז, אני לא המגן של עופר כסיף
בועז טופורובסקי:
 כן
בועז טופורובסקי:
 אני שייך - - -
ארז מלול:
אתה יכול להימנע, לא חייב בעד
בועז ביסמוט:
בועז, אל תבייש את השם בועז
בועז ביסמוט:
 אל תבייש את השם בועז
בועז טופורובסקי:
אבל הצביעות - - - במפלגה שלך
אופיר כץ:
 אז אנחנו נסכים
אופיר כץ:
 בועז טופורובסקי, אנחנו נסכם שאנחנו נגיש את זה בשבוע הבא עם יותר מספר רב של חברי כנסת
אופיר כץ:
 הינה, ישנו פה נציג הנשיאות
בועז טופורובסקי:
לא, הנשיאות סוברנית פה
אופיר כץ:
לא בטוח
אופיר כץ:
 אני אדבר גם עם היושב-ראש, וגם בנשיאות אני אשכנע את חברי הנשיאות כדי לאשר את זה בשבוע הבא
ארז מלול:
אופיר, ראשון אתה תצרף אותי להצעה
ארז מלול:
 למען תושבי אשקלון - אני הראשון
בועז טופורובסקי:
באמת, אשקלונים בבעיה מאוד רצינית
בועז טופורובסקי:
 הם בין הכיסאות